
Silvas  Statii,  in  quibus  viri  docti  recentioris  aetatis  et  propter  elegantiam  generis  dicendi 
et  quod  aetatis  Domitianae  mores  cultumque  perbene  illustrant  operam  collocaverunt  summam, 
difficillimas  esse  ad  emendandum,  qui  et  quae  quasi  vulnera  textus  qui  vocatur,  mala  fortuna 
inflixerit,  noverunt,  et  proprietatem  indolemque  carminum  Statianorum  ipsam  perceptam  habent. 

lure  igitur  Marklandus:  'Hinc  enim  obturbabat',  inquit,  'Latinitas,  falsa  vel  suspecta; 
illinc,  sensus  nullus,  crebrae  absurditates,  contradictiones  non  paucae,  mos  et  compositio  minime 
poetica,  denique  ovdhv  vyug.'  Codices  manuscripti  quibus  Statii  Silvae  continentur,  saeculi  XV. 
sunt  omnesque  manarunt  ab  archetypo  illo,   quem  Poggius  in  monasterio  Sancti  Galli  invenit. 

Testis  est  subscriptio  in  Ascanii  codice  Florentino  haec:  'Hoc  fragmentum  Q.  asconii 
pediani  repertum  est  in  monasterio  sancti  galli  prope  constantiam  XX  milibus  passuum  a 
Poggio  Florentino,  una  cum  parte  C.  Valerii  Flacci  balbi  setini  argonauticon  et  M.  manilii 
astronomicon  et  statii  silvarum  libri,  quod  sumpsimus  ex  exemplari  poggii  sua  manu  trans- 
scripto.'  Omnes  nostros  codices  editionesque  antiquiores  Poggii  exemplari  quasi  fundamento 
niti  inde  quoque  probatur  maxime,  quod  non  modo  mirum  in  modum  codices  nostri  scripturae 
mendis  inter  se  consentiunt,  sedetiam,  id  quod  maius  est,  iisdem  laborant  lacunis.  Archetypus 
autem  ille  Sangallensis  fortunae  iniuria  periit  et  quae  eius  lectiones  servatae  sunt,  eae  debentur 
Politiani  collationi,  quam  cum  ed.  pr.  instituit.  Tali  apparatus  condicione  vel  Gronovii,  Ge- 
vartii,  Barthii,  Domitii,  aliorum  laboribus  non  raro  successus  defuisse  mirum  esse  non  potest. 

Marklando  demum,  qui  et  admirabili  ingenii  acumine  etkSensus  cuiusdam  poetici  elegantia 
illusirissimus  erat,  contigit  ut  in  viscera  poetae  ut  ita  dicam  penetraret  et  maculas  corruptelarum 
quamvis  inveteratas  elueret.  Nihilo  secius  permagnum  locorum  numerum  restare  qui  medicina 
egeant  non  leni,  nemo  mirabitur.  Editionibus  Duebneri,  Weberi,  Queckii  (Teubn.  1854)  Silvarum 
textum  non  saepe  sanari  vix  est  quod  commemorem.  Baehrensii  autem  editionem  Lipsiensem 
praeter  ceteras  novis  artis  criticae  auxiliis  adhibitis,  collationem  dico  illam  cod.  Sangallensis 
cum  ed.  pr.  ab  Angelo  Politiano  factam  —  excellere  quamquam  libere  profiteor,  tamen  cum 
emendandi  ratio  illius  viri  docti  licentior  sit  et  saepius  quam  par  est  temeritatis  vitio  laboret, 
tantum  abest  ut  huius  viri  docti  opera  Silvarum  integritas  restituta  sit  ut  etiam  comminuta  sit 
atque  infracta.  Neque  enim  tantum  ausus  est  violentissimas  coniecturas  in  textum  qui  dicitur 
recipere,  sed  etiam  locos  incorruptos  et  salvos  suis  coniecturis  contaminare.  Quibus  praemissis 
m  animo  mihi  est  de  aliquot  locis  disputare  quorum  corruptela  ne  hodie  quidem  sublata  est. 
Ut  proficiscar  ab  I.  I  c.  2,  v.  64,  codices  haec  exhibent: 

'At  quondam  lacrimis  et  supplice  dextra 
Et  votis  precibusque  virum  concede  moveri, 
0  genetrix!' 

His  verbis  Amor  a  Venere  petit,  ut  iubeatur  animum  Violantillae,  cuius  summo  amore 
Stella  poeta  ardebat,  tandem  mollire  et  flectere.  Qui  sententiarum  nexus  si  statuitur,  eumque 
statuendum  esse  liquet,  lection^  v.  68  'virum'  genuinam  esse  non  posse  in  promptu  est.    Neque 

enim  Stella  poeta,  quippe  qui  amore  incensus  sit,  molliendus  est,  sed  Violantilla.  Ipse  Amor 
paulo  infra  dicit  Stellae  amorem  amorem  Leandri  superare.  Cf.  y.  86  seqq.  Cum  Yiolantilla 
flectenda  sit,  scribendum  est: 

'At  quondam  lacrimis  et  supplice  dextra 
Et  votis  precibusque  nurum  concede  moveri, 
0  genetrix!' 

Nurus  vox  etiam  de  adolescentibus  mulieribus,  Violantilla  enim  nupta  fuerat,  usur- 
patur  a  Statio  in  Silv.  II  2,  145,  ab  Ovidio  Met.  2,  365.,  Her,  16,  194  et  saepius. 

Non  difficilius  sauari  possunt  ea  quae  leguntur  in  1.  II  c.  1,  v.  42,  ubi  poeta  deflens 
moriem  pueri  delicati  haec  verba  tristia  edit: 

*0  ubi  purpureo  sufPusus  sanguine  candor 
Sidereique  orbes  radiataque  lumina  caelo 
Et  castigatae  coUecta  modestia  froutis?' 

Recte  iam  Marklandus  adnotavit:  ^Quomodo  lumina  radientur  caelo,  non  intellego.  Au 
voluit  radiataque  lumina  luce  vel  sole,  an  denique  radiataque  lumina  Phoebo?'  Lectio  'caelo' 
sensui  repugnat  neque  tamen  Marklandi  couiectura  'Phoebo'   emendata   est.     Legendum  statuo: 

'0  ubi  purpureo  sufFusus  sanguine  candor 

Sidereique  orbes  radiataque  lumina  ocello?' 
Sic  fulgens  splendor  ocelli  aptissime  describitur.    Corruptelam  'lumina  caelo'  ex  'lumina 
ocello'  facillime  existere  potuisse  manifestum  est.    Versu  65  eiusdem  carminis  poeta  sic  pergit: 

'Obvius  intranti  rursus  quis  in  ora  manusque 

Prosiliet  brevibusque  humeros  circumdabit  ulnis? 

Muta  domus,  fateor,  desolatique  penates, 

Et  situs  in  thalamis  et  maesta  silentia  mensis?' 

Non  dubito  quin  vox  'fateor'  corrupta  sit.  Magnificentissimis  verbis  et  spiritu  vere 
poetico  Statius  hoc  loco  lamentationibus  et  querellis  indulget  ut  vox  'fateor'  nimis  videatur 
frigere.  Equidem  suspicor  in  voce  'fateor'  nomen  inesse  eius,  ad  quem  haec  epistola  data 
est,  atque  propono: 

'Obvius  intranti  rursus  quis  in  ora  manusque 

Prosiliet  brevibusque  humeros  circumdabit  ulnis? 

Muta  domus,  Melior,  desolatique  penates 

Et  situs  in  thalamis  et  maesta  silentia  mensis!' 

Nomina  propria  plerumque  in  libris  manuscriptis  Statii  varie  mutari  et  per  se  facile 
intellegitur  et  probari  potest  1.  V.  3,  209,  ubi  restituendum  esse  nomen  proprium  evidentissimum 
est.  *Pariter',  quod  Marklandus  et  'stat  ero',  quod  Baehrensius  proposuit  probari  non  posse 
apertum  est.  Praegnanti  ut  ita  dicam  orationi  huius  loci  et  ellipticae  repugnare  verba  'stat  ero* 
quilibet  facile  sentiet.  Versu  96  eiusdem  carminis  poeta  sic  pergit  ut  neget  consanguinitate 
sola  amorem  gigni: 

'Quid  referam  altricum  victas  pietate  parentes? 

Quid  te  post  cineres  deceptaque  funera  matris 

Tutius  Inoo  reptantem  pectore,  Bacche? 

lam  secura  patris  tristis  regnabat  in  undis 

Ilia,  portantem  lassabat  Romulus  Accanri» 

Lectionem  ^tristis',  quam  exhibet  eod.  Vrat.  mutaverunt  editores  in  •Tuscis' ;  atque  ideo 
pro  lectione  'patris*  omnium  codicum  auctoritate  munita  'parens'  scripsenint.  Nos  lectionem 
'patris'  cum  retineamus  vitium  in  una  voce  Hristis'  inesse  putamus  et  suspicamur  mentionem 
fieri  Tiberis,  qui  saepe  pater  appellatur.  Cf.  Verg.  Aen.  X  421:  'Da  nunc,  Thybri,  pater  .  .  . 
Claudian.  in  Prob.  et  Olybr.  Cons.  v.  225:  '(Tiberis)  palla  graves  humeros  velat,  quam  neve- 
rat  uxor  Ilia  percurrens  vitreas  sub  gurgite  telas.' 

Crux  quae  dicitur  interpretum  fuit  locus  qui  legitur  in  Silv.  II  2,  93. 

Magnificentiam  villae  Surrentinae  Pollii  Felicis  describens  poeta  etiam  varia  marmora 
illius  villae  laudat  his  verbis: 

'Hic  et  Amyclaei  caesum  de  monte  Lycurgi 
Quod  viret  et  molles  imitatur  rupibus  herbas, 
Hic  Nomadum  lucent  flaventia  saxa  Thasosque 
Et  Chios  et  gaudens  fluctus  spectare  Carystos.' 

In  versu  93  verbum  'spectare'  depravatum  esse  contendere  non  dubito.  Nam  haec 
verba  nihil  aliud  significare  possunt  nisi  'marmor  Carystium  in  mare  prospicere  gaudens'.  Tam 
ineptam  et  absurdam  sententiam  a  Statio  proferri  potuisse  —  credat  ludaeus  Apella!  Quod 
Salmasius  proposuit  'aequare'  vel  'fluctu  certare'  quamquam  non  abhorret  a  sensu,  tamen  nimis 
recedit  a  lectione  tradita.  Statius  qui  eandem  amat  verborum  conformationem,  de  hac  re  semper 
fere  verbo  'imitari'  utitur.    Cf.  v.  91.     *Quod  viret  et  molles  imitatur  rupibus  herbas.' 

Etiam  hoc,  de  quo  agimus  loco,  notio  imitandi  desideratur  eaque  exprimitur  optime  si 
legimus  'spirare'.  Recte  interpretatur  Wagnerus  ad  Verg.  Georg.  3,  34  spirandi  notionem  his 
verbis :  ' Verum  vultum  felicissime  exprimere.'  Quare  verbum  'spirandi'  idem  fere  significat 
quod  verbimi  'imitandi'. 

De  usu  huius  imaginis  conferantur  quae  leguntur  Silv.  V  1,  230.  'Tantas  venerabile 
marmor  spirat  opes.'  Sil.  15,  411  'fratris  facta  spirans'  i.  e.  imitans.  3,  740.  Silv.  3,  3,  202. 
Ovid.  Met.  IX  340.    Hor.  ep.  II  1,  207.    Mart.  I  44.    Manil.  I  206. 

II  6,  17  sqq:  Gemit  inter  bella  peremptum- 

Parthus  equum,  fidosque  canes  flevere  Molossi, 
Et  volucres  habuere  rogum,  cervusque  Maronem. 

Qui  sensus  insit  in  verbis  'cervusque  Maronem'  explicari  vix  potest.  Legendum  est  *cer- 
vusque  Myronem'.  Dicit  poeta  illum  Myronem  plasten  Eleutheris  natum,  qui  bestias  maxime 
fingebat.  Praeclarissima  fuit  eius  bucula  laetens.    Cf.  Auson.  epigr.  58: 

'Bucula  sum  caelo  genitoris  ficta  Myronis.' 

Ovid.  ex  Ponto  IV  1: 

.  'Vindicat  at  Calamis  laudem,  quos  fecit,  equorum 
Ut  similis  verae  vacca  Myronis  opus.' 

Cf.  Cic.  acc.  4,  60,  135.  Myronem  etiam  cervum  morientem  fingere  potuisse  nemo  negabit. 
Canachum  quidem  cervum  finxisse  Plin.  n.  h.  34,  75  memoriae  tradidit  Accedit  quod  Myronis 
opera  Romae  creberrima  fuerunt  et  a  Statio  praeter  cetera  commemorantur.  Sententia  igitur 
loci,  de  quo  agimus,  haec  est:  Quod  Ursus  mortem  servi  luget,  non  est  vituperandum.  Eiiam 
bestiae  mortuae  defletae,  aves  funere  elatae  sunt  (cf.  Cat.  carm.  de  passere,  Silv.  U  4.  5.)  et 
clarissimum  monumentum  est  cervus  ille  moriens  a  Myrone  caelatus. 

Ex  unius  codicis  Sangallensis  yestigiis  restitui  potest  yera  lectio  in  Silv.  III  2,  30. 
Poeta  amicum  Maecium  Celerem  navigantem  optimis  votis  prosequens  atque  Nereidum  chorum 
rogans,  ut  navem  tueantur,  sic  pei^t: 

Pars  demittat  aquis  curvae  moderamina  puppis, 
Sint  quibus  exploret  rupes  gravis  arte  moljbdus. 

Lectio  'rupes'  'coniecturae  Domitii  debetur,  cod.  Sang.  exhibet  'pumos',  reliqui  codd. 
'primos'.  Apertum  est  emendationem  verisimilem  nisi  ex  vestigiis  cod.  Sang.  restitui  non  posse. 
Facillima  emendatione  nobis  videmur  locum  sanare  posse  pro  'pumos'  scribentes  'spumas'.  Copio- 
sius  hanc  lectionem  probare  supervacaneum  est.  Ceterura  cf.  eiusdem  c.  v.  74.  'Nec  spumare 
Thetis  nec  spargere  nubila  fluctus  Gaudebant.'  Deinde  poeta  postquam  etiam  Isidem  imploravit, 
ut  amicum  per  Aegyptum  iter  facientem  comitaretur  et  eum  de  moribus  et  condicione  illius 
terrae  edoceret,  v.  120  pergit  sic: 

Usque  et  in  Assyrias  sedes  mandataque  castra 
Prosequere  et  Marti  iuvenem,  dea,  trade  Latino. 
Nec  novus  hospes  erit:  puer  his  sudavit  in  arvis 
Notus  adhuc  tantum  maioris  munere  clavi. 

Lectio  munere  in  v.  124  auctoritate  codicum  omnino  caret.  Nam  et  ceteri  codices  et 
cod.  Sang.  exhibent  lectiouem  'numine',  quae  lectio  sine  dubio  mutanda  est  in  *lumine'.  Cf.  Silv. 
IV  5,  42  'Contentus  artae  lumine  purpurae.' 

Tertia  huius  libri    ecloga    consolatur    poeta  Claudium  Etruscum  de   morte  patris.     His 

verbis  incipit: 

'Summa  deum,  Pietas,  cuius  gratissima  caelo 

Raro  profanatas  inspectant  numina  terras 

Mitibus  exequiis  ades  et  lugentis  Etrusci 

Cerne  pios  fletus  laudataque  lumina  terge.' 

Lectione  'laudataque'  sententiam  onmino  turbari  liquet.  Neque  enim  uUa  ratione  cohaeret 
cum  verbo  finito  'terge'  neque  exprimit  maestitiam  luctumque  poetae.  Verbo  'terge'  indicatur 
opus  esse  notione  flendi,  lacrimas  profundendi.  Non  sine  probabilitate  speramus  nos  proponere 
posse  emendationem  'undataque',  ut  scribamus: 

Cerne  pios  fletus  undataque  lumina  terge. 

Huius  verbi  vis  optime  respondet  verbo  'terge'  et  orationi  Statianae  aptissima  est. 
Cum  enim  hoc  verbum  apud  alios  poetas  intransitiva  notione  usurpetur,  Statius  transitivam 
adhibuit  cf.  Achill.  I  87.  Claudian.  in.  Rufin.  2,  67.  In  eiusdem  carminis  v.  179  Baehrensius 
quam  primus  corruptelam  patefecit  meo  quidem  iudicio  non  bene  sustulit.  Statius  dolorem  quo 
Etruscus  mortuo  patre  afficitur,  comparat  cum  eo  dolore,  in  quo  est  Theseus  post  reditum  in 
patriam,   postquam  de  Aegei  patris  morte  certior  factus  est. 

Haud  aliter  gemuit  periuria  Theseus 
Litora,  qui  falsis  deceperat  Aegea  velis. 

Rectissima  sunt  quae  Baehrensius  ad  hunc  locum  adnotavit,  cuius  extrema  verba  sunt: 
*Quid  enim?  num  Theseus  redux,  cum  Aegea  videret  interfectum,  potius  suam  in  Ariadnen 
perfidiam  (quid  enim  virgini  desertae  cum  sene  in  mare  se  praecipitanti  ?)  quam  mentem  imme- 
morem  et  promissi  patri  olim  dati  oblitam  incusavit  detestatusque  est?' 

Baehrensius  pro  'periuria'  proposuit  'per  patxia'.  Equidem  puto  coniecturam  'per 
Sunia'  praeferendam  esse  et  magis  commendari  ratione  quae  vocatur  palaeographica  et  totius 
loci  sententia.  Cf.  Theb.  12,  624.  Scilicet  eo  ipso  loco  poeta  facit  Theseum  de  patris  morte 
querentem,  ubi  Aegeus  mortuus  est. 

In  1.  III  c.  4,  V.  75,  ubi  de  castratione  agitur,  haec  in  codd.  leguntur: 

Nunc  frangere  sexum 
Atque  hominem  mutare  nefas;  gavisaque  solos 
Quos  genuit  natura  videt,  nec  lege  sinistra 
Ferre  timent  famulae  natorum  pondera  matres. 

Nimis  violenter  interpretes  corruptelam  'solos*,  quae  nuUo  pacto  explicari  potest,  muta- 
verunt  iu  'totos'.  Quae  coniectura  quamquam  loci  sententiae  aptissima  est,  equidem  praeferam 
'soldos',  cum  haec  vox  propius  accedat  ad  codicum  scripturam.  Contracta  forma  'soldos',  cum 
pro  propria  forma  'solidos'  non  admodum  saepe  usu  venerit,  a  scriptoribus  facile  cum  'solos* 
confimdi  potuit.  Reperitur  etiam  apud  Hor.  sat.  1,  2,  113.  2,  5,  65  et  optime  exprimit  notionem 
adiectivi  'totus,  integer'  quae  hoc  loco  desideratur. 

In  1.  IV  3,  139  poeta  Sibyllam  Domitiano,  viae  Domitianae  conditori,  res  futuras  hia 
verbis  vaticinantem  facit: 

'Salve,  dux  hominum  et  parens  deorum, 
Provisum  mihi  cognitumque  numen. 
Nec  iam  putribus  evoluta  chartis 
Sollemni  prece  quindecim  virorum 
Audi  quam  seriem  merentis  aevi 
Pronectant  tibi  candidae  sorores.* 

Alii  aliter  conati  sunt  falsam  lectionem  'merentis'  emendare,  Heinsius  proposuit  'virentis* 
vel  'rotantis',  Avantius  'morantis',  Baehrensius  'sequentis'.  Si  sententiam  loci  respicias,  Baehrensii 
coniectura  apta  videtur,  cum  notio  temporis  futuri  necessaria  sit.  Sed  quomodo  ex  'sequentis' 
lectio  'merentis'  orta  sit,  demonstrare  vix  poterit.     Legendum  videtur  esse: 

Audi  quam  seriem  imminentis  aevi 
Pronectant  tibi  candidae  sorores. 

Propter  repetitionem  eiusdem  syllabae  verisimillimum  est  unam  intercidisse. 

Quarta  ecloga  continet  epistolam  ad  Claudium  Marcellum,  cuius  extrema  verba  sunt  haec  : 

lamque  vale  et  penitus  noti  tibi  vatis  amorem 
Corde  exire  veta,  nec  enim  tirintius  almae 
Pectus  amicitiae. 

Corruptela  'tirintius'  facillime  emendari  potest  'o'  litera  addita,  si  legimus  'tibi  notius', 
ut  iterum  ample  et  graviter  sententia  versus  antecedentis  repetatur.  Sensus  enim  existit  hic: 
Vale  et  grata  memoria  include  amorem  vatis  penitus  tibi  noti;  neque  enim  mehercle  ullum 
pectus  notiorem  amicitiam  tecum  contraxit.  In  eadem  consuetudine  amicitiae  si  permanseris  in 
aetema  laude  versaberis,  quantam  nec  Theseus  nec  Achilles  adepti  sunt.  Carmine  sexto  libri 
quarti  statua  Herculis  epitrapezii,  quae  erat  Nonii  Vindicis  celebratur.  Ac  primum  quidem  opera 
arte  facta,  quibus  abundabat  Nonius  Vindex  perstringuntur.     Sequuntur  versus  hi: 

Haec  inter  castae  genius  tutelaque  mensae 

Amphitryoniades  multo  mea  cepit  amore 

Pectora  nec  longo  satiavit  lumina  yisu; 

Tantus  honos  operi  finesque  inclusa  per  artus 

Maiestas ! 
Lectionem  'finesque'   nullo   modo  ferri  posse  quivis  concedet.     Diligentius  enim  locum 
intuenti  apparebit  cum  vox   *artus',  quae  vox  hoc  loco  plane  est  necessaria,    cum  ceterorum 
omnium  codd.,   tum  Sangall.  auctoritate  firmetur  nisi  in  voce  *finesque'  corruptelam  latere  non 
posse.    Equidem  coniciam  'iuvenesque'.     Legendum  igitur  duco: 

Tantus  honos  operi  iuvenesque  inclusa  per  artus 

Maiestas ! 

Qua  coniectura  recepta  oppositio  oritur  egregia.  Quae  enim  una  senectuti  tribuitur 
maiestas,  etenim  'infusa  senectae  maiestas'  (Val.  Flacc.  IV  552),  eadem  cemebatur  in  artubus 
Herculis  iuvenis. 

Palaeographicae  autem  verisimilitudinis  si  quaeris  rationes,  cum  post  vocem  'operi'  litera 
*i*  facillime  intercidere  potuerit,  haud  parvas  esse  existimo. 

IV  9,  23  sqq:  Usque  adeone  defuerunt 

Caesis  pillea  sicca  de  lacernis 
Vel  mantelia  luridaeve  mappae?  .  .  . 

Scripsit  hoc  carmine  Statius  hendecasyllabos  iocosos  ad  Plotium  Grypum.  Is  maioris 
gradus  iuvenis  (cf.  Silv.  praef.  IV),  praefectus  annonae  et  stationum  sub  imperio  Domitiani 
cum  a  Statio  pretioso  libro  esset  donatus,  debitam  gratiam  reddidit  ita  ut  eidem  remiserit, 
'Bruti  senis  oscitationes',  quales  aut  olivis  madent  aut  tus  Niliacum  et  piper  servant  aut  olent 
Byzantiacos  lacertos.  V.  24  lectiones  'caesis'  et  'sicca'  corruptas  esse  nemo  est  quin  facile 
perspiciat.  Atque  Heinsius  quidem  in  corruptela  'caesis'  'scissis'  lectionem  latere  suspicatus  est; 
quae  coniectura  palaeographiae  si  spectas  commendationem-  parum  videtur  habere  probabilitatis. 
In  corruptela  'caesis'.  latet  sine  dubio  'cassis'.  Similia,  ut  'cassa  glans',  'cassum  granum'  etc. 
addidisse  satis  habeo.  Cf.  Cic.  Tusc.  IV  41,  119.  Adice  quod  hac  coniectura  inanitati  doni 
iocularis  non  flocci  faciendi  optime  est  consultum.  Quae  eadem  iocandi  notio  in  corruptela 
'sicca'  cum  necessario  desideretur,  coniecturam  Heinsii  'suta'  proponentis  reprobandam  duxerim. 
Haud  scio  an  legendum  sit  'secta'.  Etenim  iocosissime  fingit  Statius  centonem  lacemae  uuUius 
pretii  sibi  videri  praestantiorem  illo  Bruti  libro  empto,  plus  minus  asse  Caiano,  de  capsa  miseri 
libellionis:  Pergit  poeta  in  enumeranda  abiectamm  rerum  serie  quaerere  iocose  v.  30: 

'Nec  ova  tantum 
Nec  lenes  halicae  nec  asperum  far?' 

De  vocabulo  'tantum'  quod  a  sermone  huius  loci  iocoso  absonum  est  dubitant  viri  docti.  Tur- 
nebus  'tota'  proposuit,  Baehrensius  'saltim'.  Nobis  coniectura  'tandem'  probabilitatis  certe  aliquid 
habere  videtur,  quam  quidem  commendamus,  dum  meliora  ab  aliis  edoceamur.  Baehrensii  coniectura 
nimis  a  palaeographiae  legibus  abhorret.  Venimus  iam  ad  emendandos  libri  V.  locos  nonnuUos,  tanta 
medelae  adhibendae  difficultate  insignes,  ut  de  plurimis  quidem  emendationibus  hodie  quoque  sub 
iudice  lis  sit.  Quod  enim  de  ceteris  Statii  libris  valet,  ut  plurimis  codd.  erroribus  inquinati  sint,  idem 
valet  de  libro  quinto  multo  magis.  Primum  carmen  continet  epicedium  ad  uxorem  Priscillam.  Poetae 
animus  afflictus  atque   dolore   ardens   quem  ei  acerbissimum  inusserat  coniugis  iQors  immaturo 

fato  ereptae,  erigitur  ab  ipsa  iamiam  moritura  consolatione  hac:  Mihi  priori  vitae  cursus  secun- 
dum  rerum  institutionem  est  prius  conficiendus,  quia  prior  te  sum  nata  priusque  in  vitam  introii. 
Tu  aetate  florens  et  Uimite  coepto  aetatis'  procedens  vitam  age  longam  poesis  studiis  deditam. 
At  poeta  coniugis  consolatione,  cum  immatura  morte  occubuisset  haudquaquam  erigitur,  in- 
genti  dolore  anctus,  distentus,  divulsus  deorum  incusat  crudelitatem  erratque  amens  per  deserta 
loca  ac  solitudines.     Sequuutur  v.  205  seqq: 

Ille  etiam  maestae  rupisset  tempora  vitae, 
Ne  tu  tartareum  chaos  incomitata  subires, 
Sed  prohibet  mens  fida  duci  servandaque  sacris 
Imperiis  et  maior  amor. 

Pro  'maestae'  quae  est  coniectura  Baehrensii  codd.  exhibent  lectiones  summopere  miras, 
Sangall.,  ut  videtur,  ^cectae'.    Frustra  in  hoc  loco  emendando  viri  docti  hucusque  desudarunt. 

Nobis  in  vestigiis  cod.  Sangallensis,  cuius  summa  est  auctoritas,  insistendum  videtur,  et 
ex  literis  eiusdem  quamvis  depravatis  genuina  lectio  eruenda^  Ac  si  nostrum  locum  compara- 
veris  cum  eo  qui  v.  186  legitur,  ubi  uxor  dolorem  coniugis  delenitura  haec  verba  profert: 

'Tu  limite  coepto 
Tende  libens  sacrumque  latus  geniumque  potentem  . 

Inrequietus  ama'! 

cum  probabilitate  vel  summa  in  eam  sententiam  certe  abibis  hoc  loco  restituendum  esse: 

'Ille  etiam  coeptae  rupisset  tempora  vitae  etqs.' 

Neque  enim  possumus  dubitare  quin  hi  versus  certissime  pertineant  ad  eos  quos  modo 
citavi.  Ne  sim  longus  in  re  aperta  transeo  ad  carmen  tertium  eiusdem  hbri,  cuius  argumentum 
simillimum  est.  Continet  enim  epicedion  Statii  in  patrem.  Imprecatur  Statius  patrem,  qui 
ipse  quoque  poemata  condiderit,  ut  sibi  patris  funera  deflenti  succurrat  dignoque  verborum  omatu 
carminis  praestantiam  augeat.    Qui  versus  leguntur  vulgo  sic: 

V.  19  seqq:     At  tu  seu  membris  emissus  in  ardua  tendens 

Fulgentisque  plagas  rerumque  elementa  recenses, 
Quis  deus,  unde  ignes,  quae  ducat  semita  solem, 
Quae  minuat  Phoeben  quaeque  integrare  latentem 

Causa  queat  notique  modos  extendis  Arati 

Da  vocem  magnam,  pater,  ingeniumque  dolori. 

Lectionis  'notique'  fidem  hoc  loco  summopere  in  dubium  venire  primo  obtutu  nemo 
non  videt.  Neque  enim  errore  illorum  ducimur,  qui  eo  usque  perversitatis  processerunt,  ut  in 
Statii  silvis  castigandis  arte  critica  artissimis  legibus  adstricta  indolis  Statianae  altius  evolantis 
ratione  plane  habita  nulla  vel  in  corruptelis  mendisque  luce  clarioribus  codicibus  plus  quam 
merentur  auctoritatis  tribuerent  poetaeque  elegantissimo  vel  summas  futilitates  imputare  auderent. 
Fuit  Statius  generis  dicendi  artifex  is,  qui  de  re  omni,  quaecumque  erat  proposita,  ornatissime 
copios.issimeque  posset  disserere.  Atque  hercle,  cuiuscunque  studia  circa  Statii  opera  diligentius 
occupantur,  is  praefracte  negabit  Statii  indolem  unquam  ad  vulgare  quotidiani  genus  sermonis 
delabi.  Quae  editionis  princ.  est  lectio  'doctique',  cum  codd,  in  corruptela  'notique'  conspirent 
omnes  ad  unum,  quis  est,  quin  eam  a  librario  nescio  quo  fictam  esse  neget?  Satis  est  argu- 
menti.     Yix  est  quod  dubites  restituere  'nostrique  modos  extendis  Arati'.    Intellegendus  est  aut 

Germaoicus  Caesar,  quem  quidem  constat  Aratea  condidisse,  aut,  quod  verisimilius  est,  ipse  Domi- 
tianus.  Eum  enim  admodum  iuvenem  in  studia  poetica  ita  incubuisse  constat,  ut  et  Quin£ti- 
lianus  cf.  XI  91  et  Silius  laudes  avr^  r^  9-vkdxc)  in  eum  congesserint.  Uno  verbo  moneo 
iUis  temporibus  huic  generi  poesis  imprimis  Arateorum  et  similium  tantam  plurimos  operam 
impendisse,  ut  etiam  per  scholas  longe  lateque  pateret  et  tractaretur.  Quae  cum  ita  sint,  yerisi- 
millimum  est  ipsum  Domitianum,  qui  iuvenis  poemata  conderet  diversa  multumque  laudata,  Aratea 
composuisse.  De  ceteris  argumentis  nunc  non  lubet  quaerere,  quae  quidem  ixav  dixovTi  ys 
^fia  omitto.  Ceterum  cf.,  si  tanti  est,  Bemhardy  hist.  litt.  R.  p.  225,  qui  gravia  huius  quae- 
stionis  in  censum  vocavit  argumenta.  Utut  est  aut  Domitianum  aut  Caesarem  Germanicum  hoc 
versu  Statium  significasse  pro  explorato  habeo,  praesertim  cum  Statius  poeta  imprimis  aulicus 
sexcenties  imperatori  deorum  honores  tribuerit  magnamque  adulatione  apud  Domitianum  gratiam 
inierit.  In  eiusdem  carminis  v.  63  poeta  dolore  exanimatus  profitetur  in  Orco  fore  ut  possit 
poesis  eloquentia  flectere  Cerberum  patremque  ab  inferis  excitare.     Deinde  pergit: 

Atque  ibi  me  moresque  tuos  et  facta  canentem 
Fors  et  magniloquo  non  posthabuisset  Homero, 
Tenderet  et  torvo  pietas  aequare  Maroni. 

Lectio  'torvo*  cum  Maroni  omnino  non  conveniat,  corruptelae  notam  effugere  non  potest. 
Marklandum  autem  coniectura  'docto'  depravato  loco  salutem  attulisse  omnino  negaverim.  Quique 
eandem  in  textum  qui  vocatur  receperunt  interpretes,  ii  quanam  critica  lege  corruptelae  originem 
explicare  possint  certior  factus  esse  velim.  Coniectura  'docto'  stare  omnino  nequit.  Medelam 
nisi  ex  ipsis  visceribus  causae  quaesiveris  et  ex  sententiae  cardine,  non  invenies.  Sensus  flagi- 
tatur  hic:  Pietas  erga  patrem  efficit,  ut  et,  qui  verborum  et  sententiarum  ponderibus  utebatur, 
grandiloquum  Homerum  et  Maronem  politius  limatum  assequar.  Non  est  cur  negesStatium  scripsisse: 

Atque  ibi  me  moresque  tuos  et  facta  canentem 
Fors  et  magniloquo  non  posthabuisset  Homero, 
Tenderet  et  torno  pietas  aequare  Maroni. 

De  voce  'tornus',  quae  de  versibus  perpoliendis  usurpatur,  cf.  Prop.  2,  34,  43:  'Incipe  iam 
angusto  versus  includere  torno.'   Auct.  paneg.  ad  Pis.  83 :  Advolat  excusso  velox  sententia  torno. 

V  3,  209  seqq  :  Me  quoque  vocales  lucos  inotaque  Tempe 

Pulsantem,  cum  stirpe  tua  descendere  dixi, 

Admisere  deae. 
Hic  locus  interpretibus  tam  depravatus  est  visus,  ut  de  medela  omnino  desperarint. 
Nemo  adhuc  sustulit  corruptelam.  Nam  quod  Domitius  et  Baehrensius  re  parum  diligenter  per- 
pensa  alter  'lustrataque'  alter  'Boeotaque*  proposuerunt,  qui  artem  criticam  exercuerit,  impro- 
babit.  At  videbis,  si  dis  placet,  lenissima  medela  corruptelam  posse  sanari.  Quod  ne  confidentius 
dixisse  videar  quam  verius,  contenderim  Statium  scripsisse: 

Me  quoque  vocales  lucos  Inoaque  Tempe 

Pulsantem  ....  admisere  deae. 

Quae  cum  coniectura  aperta  sit  correctio,  ab  exemplis  me  contineo. 

V  4,  7  sqq:  Septima  iam  rediens  Phoebe  mihi  respicit  aegras 

Stare  genas;  totidem  Oeteae  Paphiaeque  renident 
Lampades  et  totiens  nostros  Tithonia  questus 
Praeterit  et  gelido  spargit  miserata  flagello. 

Versu  decimo  miras  corrupteks  'spargit  miserata'  levissimo  remedio  removere  posse 
mihi  videor.  Carmen  pertinet  ad  Somnum.  Poeta  cum  somnum  nnllo  modo  capere  possit, 
lacrimas  fere  efiundens  queritur,  quo  crimine  commisent^  ut  unus  qniete  privatus  dormire  non 
possit,  cum  et  homines  et  animalia  et  quaecunque  sub  adspectnm  veniant  animantium  formae 
earumque  rerum  quae  gignantur  e  terra,  quieti  se  dare  queant.  Versus  decimus  est  sensu  cassus. 
Corruptelam,  'spargit'  Schraderus  emendatione  'parcit'  tollMidam  esse  sibi  persuasit.  At  haec 
coniectura  a  sententia  carminis  plane  discrepat.  Sensus  desideratur  hic:  Septima  iam  Phoebe 
rediens  me  respicit  indormem^  totid6m  Oeteae  Paphiaeque  lampades  renident  totiensque  Aurora 
me  praeterit  somno  egentem.  Cum  hic  sensus  omnino  efflagitetur,  sine  dubio  legendum  est: 
'Pergit  gelido  flagello.'  Queritur  igitur  poeta  se  per  totam  noctem  usqua  ad  primam  lucem 
somno  carere,  cruciari  se  et  a  Phoebe  et  Aurora.  Hinc  apparet,  cur  poeta  proximo  versu 
lamentetur: 

Unde  ego  sufficiam?    etqs, 

Etiam  vocem  'miserata'  sententiae  aperte  repugnare  apparet,  neque  enim  Aurora  poetam 
miseratur.     Fortasse  latet  in  mendo  vox  'reserata'. 

Sequitur  carmen  extremum,  cuius  versus  fere  omnes  aliis  alius  inquinati  sunt  erroribus. 
Continet  epicedium  in  puerum  vemam,  quem  unum  omnium  maxime  8tatius  dilexisse  videtur. 
Nimio  dolore  paene  exanimatus  increpat  Musas  ipsamque  Naturam  adiciens: 

'Tanta  mihi  feritas,  tanta  est  insania  luctus. 

Versus  35seqq.  sunt  fere  desperati.     Leguntur  vulgo  sic: 

Sic  merui,  sic  me  cantuque  habituque  nefastum 
Aspiciant  superi!  pudeat  Thebasque  novumque 
Aeaciden;  nil  iam  placidum  manabit  ab  ore 
Hle  ego  qui  quotiens!  blando  matrumque  patrumque 

Vulnera,  qui  viduos  potui  mulcere  dolores 

Deficio  medicasque  manus  fomentaque  quaero 
Vulneribus,  sed  summa  meis. 

Lectio  'merui*  quoniam  a  sensu  omnino  aliena  est,  nullo  pacto  ferri  potest.  Ad  nervos 
totius  loci  proxime  accedit  vox  'fremui*,  quae  et  palaeographice  probabilitatis  speciem  prae  se 
fert  non  parvam  et  notioni  nimii  doloris  optime  respondet. 

Quae  v.  38  repperitur  corruptela  'blando',  eam  nemo  adhuc  perspexit,  quomodo  certissime 
emendari  possit.  Nescio  quo  pacto  interpretes  fugit  in  ista  corruptela  nihil  aliud  uisi  'plango' 
latere.  Cuius  verbi  quoniam  sexcenta  exempla  tibi  e  Statii  Silvis  porrigi  possunt,  aliis  argu- 
mentis  non  immcnrabor,  praesertim  cum  sententiae  condicio  hoc  verbum  unum  efflagitet.  De 
corruptela  v.  43  'sed  summa  meis*  Marklandus  praepropere  desperasse  nobis  videtur. 

Adnotatio  eius  haec  est:  'Corruptas  esse  voces  scio,  sed  non  possum  in  praesens  mederi.' 
At  levissima  coniectura  medela  potest  afferri  loco  desperato.  Quid?  si  poeta  nullam  sententiam 
pronunciare  potuit  nisi  hanc  sibi  uni  pro  doloris  magnitudine  fomenta  vulneribus  quaerenti 
exstare  nulla?  CoIIatis  codd.  literis  nonne  affirmare  possumus  certissime  Statium  hoc  loco  non 
potuisse  non  scribere:  Deficio  —  fomentaque  quaero  Vulneribus!  sed  suntne  meis?  scilicet 
non  sunt. 

Plane  eadem  via  ac  ratione  formam  interrogativam  ab  interpretibus  nondum  perspectam 
restituendam  existimo  in  Silv.  11  6,  93.    Legitur  ibi  sic: 

>>.  .' i-  1t  Bestinxit  cineres,  gremio  nec  lubricus  ossa 

:    -"'  i  .  Quod  vallavit  onyx,  miseris  acceptius  umbris 

Z.-.'      C..*^'    ■  Quam  gemitus.  sed  et  ipse  iuvat.          <                                                   .i     %    . 

i^  Non  eSiigit  interpretes  verba  'sed  et  ipse  iuvat'  nuUo  modo  stare  posse.  Baehrensius 
omnes  difficultates  sustulisse  sibi  visus  est  coniciens  'sed  et  ipse  sat  est'.  Sensus  oritur  egregius 
adhibita  forma  interrogativa  'sed  et  ipse  iuvat?' 

Scilicet  non  iuvat.  Quam  coniecturam,  quae  sequuntur  verba  'quin  terga  dolori,  Urse, 
damus?  Quid  damna  foves  . . .  .  et  vulnus  amas?'  certissimam  reddont,  confirmant  enim  id  ipsum, 
nihil  iuvare  dolorem.    V.  65  seqq : 

Non  ego  mercatus  Pharia  de  pube  loquaces 
Delicias  doctumque  sui  convicia  Nili 
Infantem  lingua  simium  salibusque  protervum, 
Dilexi. 

Quae  versu  68  repperitur  corruptela  'simium',  quae  cod.  Sang.  disertis  verbis  tribuitur, 
eam  tanta  caligine  obfusam  crediderunt,  ut  Baehren^ius  coniecturam  inauditae  audaciae  'vafrum' 
in  textum  ipsum  recipere  ausus  sit. 

Quid?  quod  Marklandus  corruptelae  originem  adeo  non  perspexit,  ut  in  coniectura 
*nimium'  acquiescendum  putaret?  Ex  ipsis  sententiae  nervis  petenda  medela.  Id  temporis  Romani 
summos  sumptus  in  pueros  Alexandrinos,  qui  prae  ceteris  salibus  nequitiisque  erant  noti,  acqui- 
rendos  impendebant,  cf.  Friedlaenderi  h.  m.  R.  III  90. 

Inter  quos  imprimis  excellebant  pueri  uncis  naribus  insignes  „Stumpfnaschen",  quippe 
quibus  non  sales  edocti  et  compositi  (Silv.  II  1,  70)  sed  naturalis  quaedam  hilaritas  salesque 
innati  tribuerentur,  cf.  nostrum  ,,schnippisches  Stumpfnaschen".  Cupiditatem  talium  puerorum 
adipiscendorum  percrebruisse  Martialis  poeta  disertis  verbis  testatur,  cf.  epgr.  4,  42,  ubi  qui  sibi 
videretur  praestantissimus  puer  Aegyptium  dicit  addens:  'Frons  brevis  atque  modus  leviter  sit 
naribus  uncis.'  Quae  cum  ita  sint,  non  dubito,  quin  Statius  scripserit  'simum'.  2^f«dg  voca- 
bulum  Graecum  omnino  abierat  in  consuetudinem  Latinam.  Saepe  haec  vox  usurpatur  de  iocula- 
toribus,  cf.  Graecum  tftfta  yelav,  at^d  osarjQds  (ivx^it^is  Anthol.  5,  179. 

Verbum  ipsum  0i(iovv  nihil  valet  aliud  nisi  'naso  adunco  suspendere'.  Apud  Hesychium 
legitur  6iiiov6i,  iii(iq)ovtai.  Gloriatur  igitur  hoc  loco  Statius'  puerum  sibi  fuisse  naturalibus 
salibus  insignem,  non  eum  qui  edoctus  esset  sales  compositos  ab  Aegyptio  quodam  inustos. 
Quam  eandem  proprietatem  laudat  Statius  de  puero  delicato  Atedii  Melioris,  cf.  Silv.  11  1,  72  seqq. 

Ceterum  coUato  Martialis  exemplo,  prolata  emendatione  corruptelam  sublatam  esse  spero. 
Legendum  igitur  sic: 

Non  ego  mercatus  Pharia  de  pube  loquaces 
Delicias  doctumque  sui  convicia  Nili 
Infantem  lingua,  simum  salibusque  protervum 
Dilexi. 


.  i  • 


.4 


■    ■■  •      ■  .    wtm 


ENDOF 
TITLE 


